حبيبى يا متغرب

حبيبي يا متغرب
 كلماتها 
حبيبي يا متغرّب قرّب ليّ قرب

بتسافر الجوابات مليانة بالحنين مليانة بالآهات

بتسافر السلامات تفكر الغاليين بأحلى الذكريات

حبيبي يا متغرب قرب لي قرب

طولت الغيبة ياما ..وحشاني الابتسامة

وتعال بالسلامة

غايب وناسيني والا فاكرني وشاريني

راجع يانور عيني والا مش ناوي تجيني

سالمة ياسلامة ح تجيني بالسلامة

حبيبي يا متغرب قرب ليّ .. ليّ قرب

حبيبي يا شوق عمري يا طول صبري يا متعود

على ناري على جنّـتي.. على غيرتي حنـّيتي

على صبري لما تعند على سهري لما توعد

على قسوتي على رقتي

على دمعتي على ضحكتي

عالحب النايم يا حبيبي بقلبي وعينيّ

عالشوق الصاحي لما تنام ايدك في ايديّ

حبيبي يا شوق عمري طول صبري يا متعود

على همسي لما أتكلم على لمسي لما أسلم

على فرحي لما تيجني يا نور عيني ليه بتعند

أنا عايزة أشرب من ايدك وأتنهد مع تنهيدك

وتغني وأغني آه منك آه مني

موايل الهوى تحلَويا روحي

سهرتنا سوى ح تداوي جروحي

حبيبي يا متغرب قرب لي قرب

حبيبي يا مسليني يا مهنيني

تعال داويني

حبيبي يا نور عيني يا مسهيني

تعال رسيني

دا انا أفتح عيني وأشوفك

أدوب في كلامك أدوب في عيونك

واتوه اتوه عن كل الدنيا

ولا غيرك يوم على بالي طيف بخيالي مرسوم

ولا يوم ولا ساعة ولا ثانية

اعذرني عالبعد أنا ما أقدرش ..عالوحدة أنا ما أقدرش

واعذرني قد ما تقدر

قد عيوني عليك ما بتسهر

قد ما أفكر فيك وأستنظر

قد الشوق اللي بيقتلني قد البعد اللي مجنني

حبيبي يا متغرب قرب ليّ قرب وتعال بالسلامة

طولت الغيبة ياما ..وحشاني الابتسامة

 شوف كمان 

 ليستة اغانى فايزه احمد

تصنيف:اغانى فايزه احمد
تصنيف:اغانى باللغه المصريه
تصنيف:اغانى
تصنيف:كلمات اغانى